कल्पना कीजिए कि अपने एक्सिस पर 1610 किलोमीटर प्रति घंटा की रफ्तार से घूम रही धरती कभी अचानक 1 सेकेंड के लिए रुक जाए तो ? जवाब है कि ऐसे में प्रलय जैसे हालात बन जाएंगे। चूंकि, धरती के साथ हम सब भी लगातार गोल-गोल घूम रहे हैं, ऐसे में हर जीव और बिल्डिंग वगैरा धरती पर गिर पड़ेंगे। गिर ही नहीं पड़ेंगे, बल्कि करीब 1500 किलोमीटर प्रति घंटे की रफ्तार से पूर्व दिशा की ओर लुढ़कना शुरू कर देंगे। समुद्र का पानी भी पूर्व की ओर हिलोर लेगा और अपनी राह में आने वाली जमीन पर सुनामी से भी भयानक मंजर ले आएगा। 1 सेकेंड रुकने के बाद धरती जब फिर अपने एक्सिस पर घूमने लगेगी, उससे पहले ही धरती पर काफी तबाही मच चुकी होगी।